Salatut elämät – 4. esityskausi (2001–2002)

Salatut elämät -saippuasarjan neljäs kausi esitettiin MTV3-kanavalla alkaen elokuussa 2001 ja päättyen toukokuussa 2002.

Kaudella kuultiin Vesa Mäkisen säveltämä Siniseen, johon sanoituksen tekivät Satu Rasila ja Olli Kykkänen. Kappale esitettiin sarjassa ensi kerran vuonna 2002, kun Saija-Reetta Kotirinnan esittämä Inka esitti sen syöpää sairastaneelle Miialle (es. Venla Saartamo).

Henkilöt

Päähenkilöt

Sivuhenkilöt

Tiivistelmä juonesta 

Jukan mielenterveys järkkyy hänen saatuaan tietää, että hänen poikansa Aleksi on Sofian biologinen isä. Hän prosessoi asiaa maalaamisen kautta ja aikoo nöyryyttää Hannaa ja Aleksia julkisesti järjestämällä taidenäyttelyn. Näyttelyn jälkeen Jukka hakee avioeroa ja muuttaa ex-vaimonsa Maaritin luokse tämän ostamaan ullakkoasuntoon. Aluksi Hanna elättelee toiveita avioliiton jatkamisesta, samalla kun Aleksi tahollaan tavoittelee vastentahtoisen Hannan kiintymystä. Lopulta Hannakin tajuaa rakastavansa Aleksia, ja he alkavat elää yhdessä perheenä. Maarit ja Jukka haluaisivat kuulua lapsenlapsensa Sofian elämään, mikä ei ota onnistuakseen Aleksin kantaessa kaunaa vanhemmilleen.

Markuksen isä Eerik Ekholm on kuolemansairas ja tarvitsee selviytyäkseen uuden luuytimen. Markus on tiennyt jo kauan, että Eerikillä on toinenkin lapsi, Aki, joka on potentiaalinen luuydinluovuttaja. Saatuaan tietää asiasta Aki lupautuu luovuttajaksi, jos Eerik tunnustaa isyyden, jotta hän saa oikeuden perintöön. Eerik kuitenkin menehtyy, minkä jälkeen Aki aikoo päästä Ekholmien rahoihin käsiksi naimalla Markuksen äidin Karinin.

Kari seurustelee Katjan kanssa, vaikkakin kokee suhteen alussa olevansa riittämätön akateemisesti koulutetulle Katjalle. Suhteen aikana Karille syntyy salasuhde Lauraan, joka asuu jälleen sinkkuna, kun Laura ja Markus eroavat Saulin isän Tomin tultua kuvioihin ja Saulin muuttaessa pohjoiseen isänsä kanssa. Katja tulee raskaaksi ilman Karin suostumusta, mutta saa lopulta keskenmenon ja salaa asian.

Kalle suorittaa varusmiespalveluksen loppuun Lapissa, jossa he menevät Kuisman kanssa epävirallisesti naimisiin tarkoituksenaan rekisteröidä parisuhde heti kun siitä tulee Suomessa mahdollista. He muuttavat myöhemmin Brasiliaan. Ismo hyväksyy lopulta heidän liittonsa. Miia joutuu lopettamaan Salinien lapsenvahtina terveysongelmien vuoksi, ja Hanna palkkaa uudeksi lapsenvahdiksi sukulaisensa Amin. Miia saa viimein selityksen vaivoilleen, kun selviää, että hänellä on aivokasvain. Ensin hän ei halua huolestuttaa asialla armeijasta päässyttä Sakua tai isäänsä Ismoa, mutta uskoutuu näille lopulta, jotka ovatkin Miian tukena hänen kuolemaansa asti.

Niemisille muuttaa perheen esikoinen Roosa, joka on jättänyt koulun kesken parisuhdeongelmien takia. Yksinhuoltajaäiti Jaanasta ovat kiinnostuneita niin Jukka kuin Ismo, mutta Jaana osoittaa vastakaikua jälkimmäiselle. Perheen poikaa Teemua kiusataan koulussa, ja sisko Aamu alkaa seurustella yhden kiusaajan, Kenin, kanssa.

Elinan suhde Eskon kanssa syvenee ja hän alkaa suunnitella häitäkin, kunnes selviää, että Esko on naimisissa oleva kahden lapsen isä. Eron jälkeen Elina lähentyy uudelleen Markuksen kanssa ja he menevät myöhemmin naimisiin. Markus perustaa yökerho Geelin, mutta uuden yrityksen johtaminen on stressaavaa ja hän alkaa piristää itseään huumeilla. Markus palkkaa Geelin johtoon Pihlajakadulle muuttaneen Camilla Mustavaaran, joka on hankkinut Katjan asunnon omistukseensa. Selviää, että Camillalla on yhteyksiä kyseisessä asunnossa aiemmin asuneeseen Toni Veijalaiseen. Geeliin palkataan myös Tampereelta Helsinkiin muuttanut Daniel Ojala, joka on Kenin veli.

Ulla siirtyy Talotaikureiden johtoon ja ottaa vastuun myös yrityksen raha-asioista. Ulla ottaa kotoaan karanneen teini-ikäisen Inkan asumaan Taalasmaiden luokse. Inka on kiinnostunut musiikista kuten Teemukin, ja he alkavat tehdä musiikkia yhdessä ja yrittävät saada levytyssopimusta.

Jaksot
Jaksot:

Lähteet

Aiheesta muualla 
 Salatut elämät - Episode List: 2001
 Salatut elämät - Episode List: 2002

Salatut elämät -esityskaudet